Lav et referat af nedenstående tekst:

Tekst:
Først var der stor jubel, kort efter total forvirring og til sidst udpræget frustration. Joakim Mæhle nåede atypisk mange dele af følelsesregisteret igennem, da han mandag bragte Atalanta foran 1-0 ude mod Fiorentina. For med scoringen og den efterfølgende jubel fulgte også et bemærkelsesværdigt gult kort til den danske landsholdsspiller. Det skyldtes angiveligt Mæhles jubelscene, hvor han tyssede på de mest inkarnerede Fiorentina-fans, inden han pegede på sin (mål)næse. Til stor undren blev jubelscenen formentlig anset som overdreven, hvorfor kampens dommer, Marco Guida, altså straffede danskeren med en advarsel. Tidligere i april blev også Inter-angriber Romelu Lukaku straffet i Serie A-regi for at tysse på Juventus-fans efter en scoring, men mandag aften pegede dommer Marco Guida ret tydeligt på næsen, inden han uddelte det gule kort til Mæhle. TV 2 Sports fodboldkekspert Martin Mikkelsen kommenterede kampen mellem Fiorentina og Atalanta, og han virkede også forundret over situationen. - Jeg synes, at det lugter lidt af en misforståelse. Dommeren må jo tro, at det betyder noget andet, end det gør for Mæhle. Det virker helt mystisk. - Det virker som en dommer, der ikke har fingeren på pulsen. Men det er svært at vide, hvad han tænker, sagde eksperten. Gammel jubelscene Da Marco Guida fløjtede til pause i opgøret, skyndte Joakim Mæhle sig over for at få en alvorssnak med dommeren. Her var det tydeligt, at danskeren ytrede sin utilfredshed med det gule kort, men der var altså ikke noget at gøre. Mæhle var formentlig frustreret, fordi det langtfra var første gang, at han havde brugt (mål)næsen i forbindelse med en jubelscene. Tilbage i 2021 viste Mæhle den også frem efter en scoring, og dengang beskrev han den således: - Det er en gammel jubelscene fra tilbage i tiden, som jeg har glemt et par gange. Så fik jeg at vide, at jeg skulle lave den, hvis jeg scorede igen, sagde en grinende Joakim Mæhle. Danskerens scoring i kampen rakte ikke til tre point, da Fiorentinas Arthur Cabral udlignede på straffespark efter pausen. Dermed endte opgøret i Firenze 1-1.

Referat:
Joakim Mæhles mål sikrede Atalanta et enkelt point. Det betyder, at Bergamo-klubben fortsat er placeret som nummer seks i Serie A.